google/wiki40b huggingface dataset:
Franey

Poloha

Obec má rozlohu 3,38 km². Najvyšší bod je položený 287 m n. m. a najnižší bod 205 m n. m.

Obyvateľstvo

Počet obyvateľov obce je 277 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frayssinhes

Poloha

Obec má rozlohu 12,15 km². Najvyšší bod je položený 542 m n. m. a najnižší bod 170 m n. m.

Obyvateľstvo

Počet obyvateľov obce je 197 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Yanina Wickmayerová

Pohár Federácie (FED Cup)

Yanina Wickmayerová reprezentovala tím Belgicka v siedmich zápasoch Pohára federácie s bilanciou 9-4 v dvojhre a 1-1 vo štvorhre.
Ferrières-Saint-Hilaire

Poloha

Obec má rozlohu 9,84 km². Najvyšší bod je položený 181 m n. m. a najnižší bod 117 m n. m.

Obyvateľstvo

Počet obyvateľov obce je 397 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Špitzer

Životopis

Juraj Špitzer absolvoval gymnázium vo Zvolene a v roku 1938 začal študovať medicínu na Lekárskej fakulte Karlovej univerzity v Prahe. Jeho univerzitné štúdium bolo prerušené mníchovskými udalosťami a okupáciou Čiech a Moravy. Pre svoj židovský pôvod bol v roku 1942 internovaný v zbernom koncentračnom tábore Nováky. Zúčastnil sa na Slovenskom národnom povstaní, bol veliteľom židovskej partizánskej jednotky. Po vojne študoval filozofiu a francúzštinu na Filozofickej fakulte Univerzity Komenského v Bratislave. Bol šéfredaktorom Kultúrneho života a tajomníkom Zväzu československých spisovateľov. Po roku 1969 bol zo spisovateľskej organizácie vylúčený, bol prepustený zo zamestnania a mal zákaz publikovať.

Dielo

Juraj Špitzer napísal novely Biele oblaky, Patrím k vám a Letná nedeľa, scenáre k filmom Posledný návrat, Zaprášené histórie a svedectvo o koncentračnom tábore Nováky  Nechcel som byť Žid. Krátko po jeho smrti vyšiel knižný súbor Svitá, až keď je celkom tma, v ktorom Špitzer hĺbkovo spracoval problematiku tzv. židovskej otázky a holokaustu a venoval sa fenoménu moci a násilia od začiatkov dejín po dnešok. Bol autorom knihy Proti buržoáznemu nacionalizmu a kozmopolitizmu z roku 1951, v ktorej schvaľoval väznenie a popravy nepohodlných občanov komunistickým režimom.
Guérigny (obec)

Poloha

Obec má rozlohu 7,29 km². Najvyšší bod je položený 291 m n. m. a najnižší bod 192 m n. m.

Obyvateľstvo

Počet obyvateľov obce je 2 572 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Vauclin

Polohopis

Le Vauclin má rozlohu 39,06 km².

Obyvateľstvo

Le Vauclin má 9087 obyvateľov (2009).
Graf vývoja obyvateľstva:
Zdroje: INSEE
Marcel Šimurda

Marcel Šimurda (* 1. december 1980, Humenné), je slovenský hokejový útočník, v sezóne 2005/06 pôsobiaci v klube HC Košice kde hráva s číslom dresu 28.

Reprezentácia

V slovenskom drese odohral do 22. marca 2006 4 zápasy, bez skórovania.
Manduel

Poloha

Obec má rozlohu 26,46 km². Najvyšší bod je položený 77 m n. m. a najnižší bod 50 m n. m.

Obyvateľstvo

Počet obyvateľov obce je 5 691 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gočovo

Polohopis

Nachádza sa v údolí Slanej, na pomedzí Revúckej vrchoviny (podcelok Dobšinské predhorie) a Volovských vrchov (podcelok Zlatý stôl). Obcou vedie cesta I/67 z Rožňavy na Dobšinú, ako aj železničná trať Rožňava – Dobšiná. Najbližším mestom je 8 km severne ležiaca Dobšiná, okresné mesto leží 17 km juhovýchodne a krajské mesto 87 km východne.

Dejiny

Vznik pôvodne pastierskej osady sa odhaduje do 14. storočia, hoci najstaršia písomná zmienka pochádza až z roku 1427. Toto územie od roku 1320 vlastnili Bubekovci, ktorí boli nimi odmenení za zásluhy v bojoch proti Tatárom, od 16. storočia boli majiteľmi Andrášiovci. Po pustošivých nájazdoch osmanských vojsk v polovici 16. storočia bola osada vyľudnená a okolo roku 1570 v nej žilo už len 8 rodín. Ďalšiu ranu rozvoju obci dala morová epidémia, ktorá pustošila Gočovo v rokoch 1709-1710 a podľa cirkevných kroník si v Gočove a Vlachove vyžiadala takmer 600 obetí. Podľa sčítania ľudu v roku 1828 tu stálo 76 domov, v ktorých žilo 607 obyvateľov. 
V 18. storočí sa v obci spomína hámor, ktorý potvrdzuje spôsob obživy obyvateľov. Tí sa zaoberali roľníctvom, ovčiarstvom, chovom dobytka, ťažbou a spracovaním dreva, výrobou kolies, uhliarstvom a baníctvom.
Ľudovít Galka

Životopis

Pôvodne typograf. Dramatizátor krátkych prozaických predlôh a upravovateľ divadelných hier, dramaturg Čs. rozhlasu v Bratislave (1950-1953). Redaktor denníka Práca v Banskej Bystrici (1954-1961); pracovník Stredoslovenských tlačiarní v Banskej Bystrici (1961-1965).
Henry Hallett Dale

Životopis

Študoval fyziológiu a zoológiu na univerzite v Cambridge, v roku 1903 bol na štyri mesiace u Paula Ehrlicha vo Frankfurte nad Mohanom a potom pracoval ako farmakológ na University College v Londýne, kde sa stretol s Ottom Loewim. Od roku 1904 bol vedúcim fyziologického výskumného laboratória v Londýne.
V roku 1909 urobil doktorát. V roku 1914 získal vedúce miesto na National Institute for Medical Research. Pracoval na farmakologických účinkoch námeľových alkaloidov (tyramín a histamín). V roku 1906 objavil v hypofýze hormón oxytocín. S kolegami po mnohoročnej práci izolovali acetylcholín z húb a objavili jeho možnú úlohu ako neurotransmiteru (cca 1914), čo bolo následne potvrdené Loewim.
V období 1928 – 1942 bol riaditeľom National Institute for Medical Research.
V roku 1914 bol zvolený členom Royal Society a 1924 získal Royal Medal, 1937 Copleyovu medailu. V roku 1932 bol povýšený do rytierskeho stavu.
Vicq-d’Auribat

Poloha

Obec má rozlohu 4,2 km². Najvyšší bod je položený 45 m n. m. a najnižší bod 9 m n. m.

Obyvateľstvo

Počet obyvateľov obce je 261 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montady

Poloha

Obec má rozlohu 9,95 km². Najvyšší bod je položený 113 m n. m. a najnižší bod 10 m n. m.

Obyvateľstvo

Počet obyvateľov obce je 3 929 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Azilone-Ampaza

Poloha

Obec má rozlohu 7,96 km². Najvyšší bod je položený 909 m n. m. a najnižší bod 354 m n. m.

Obyvateľstvo

Počet obyvateľov obce je 149 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Uzovské Pekľany

Časti obce

Pustiňa, Horný koniec, Dolný koniec, Kamence

Vodné toky

Cez obec preteká riečka Malá Svinka.

Obecné zastupiteľstvo

Vo voľbách v roku 2006 boli za poslancov zvolení: Pavol Šima, Miroslav Andráš, Marek Gruška, Ján Tutoky, Pekárová

Pomníky

Pomník obetiam povodne z 20.7.1998

Pravidelné podujatia

Novoročný výstup na miestny kopec Kamenná.

Doprava

Infraštruktúra obce je na  slabej úrovni. Dominuje cestná doprava. Ostatné typy dopráv tejto obci nie sú zastúpené.

Významné osobnosti

Anton Mihok - bývalý niekoľko násobný reprezentant Slovenska v silovom trojboji.
Farschviller

Poloha

Obec má rozlohu 11,25 km². Najvyšší bod je položený 291 m n. m. a najnižší bod 232 m n. m.

Obyvateľstvo

Počet obyvateľov obce je 1 525 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jalšové

Poloha

Obec leží na Dolnom Považí, na výbežku Podunajskej nížiny. Nachádza sa na ľavom brehu Váhu a západnom okraji Krahulčích vrchov, podcelku Považského Inovca. Cez Jelšové prechádza cesta II/507, spájajúca Piešťany a Hlohovec.

Pamiatky

Najvýznamnejšou pamiatkou je pôvodne románska rotunda postavená niekedy v 12. alebo 13. storočí v areáli stredovekého hradiska. Začiatkom 19. storočia bola k rotunde pristavaná z východnej strany nová loď a presbytérium.
T30 (tank)

T30 bol americký ťažký tank vyvíjaný koncom druhej svetovej vojny. Mal byť, rovnako ako jeho „príbuzný“ tank T29, americkou odpoveďou na ťažký nemecký 70 tonový tank Tiger II, lebo práve dokončovaný 45 tonový M26 Pershing nebol podľa amerického velenia patrične pancierovaný proti 88 mm kanónu KwK 43, ktorým boli tanky Tiger II vyzbrojené.
Rovnako ako T29 nebol ani T30 nikdy sériovo vyrábaný a nezasiahol ani do bojov.

Vývoj

S vývojom štyroch ťažkých tankov sa začalo v roku 1944; išlo o dva tanky T29 vybavené 105 mm delom T5 vo veži a dva tanky T30 vyzbrojené 155 mm delom T7. Na verziách T30 sa začalo pracovať v apríli 1945 a vývoj bol dokončený v roku 1947. Až na nevyhnutné úpravy vyvolané použitím rozdielneho motora Continental 810 HP, mali obe tanky zhodný podvozok.
155 milimetrový tankový kanón T7 patril k najväčším delám, ktorými bol kedy americký tank vybavený. Strieľal ako protipancierovými delostreleckými granátmi, tak trieštivými delostreleckými granátmi. Nabíjacie zariadenie bolo vybavené pružinovým nabijákom. Veža tanku bola pomerne vysoká, aby pojala stojace nabíjačky a delovú lafetu. Aj tak však mohlo byť delo nabíjané len v obmedzenom námere. Tank so sebou mohol viezť až 34 protipancierových a trieštivých granátov.
Kanón T7 používal delenú muníciu. Projektil vážil 43 kg a prachová náplň 18 kg. Manipulácia s nimi bola pomerne veľmi obtiažna, čo bolo jednou z príčin veľmi nízkej rýchlosti paľby (2 rany za minútu s dvoma nabíjačmi).
Posádka tanku bola šesťčlenná - vodič a radista v trupe, veliteľ, strelec a dvaja nabíjači vo veži.

Varianty

Tank verzia T30 označený T30E1 bol vybavený nabíjacím automatom, ktorý mal uľahčiť manipuláciu s muníciou. Automat sklopil delo do nabíjacej polohy, uvoľnil záver, zatlačil granát do nábojovej komory a pripravil delo k paľbe tým, že ho navrátil do pôvodného uhla. Pre automatický vyhadzovač nábojníc musela byť zadná časť veže vybavená ďalším poklopom.
Ďalším variantom bola verzia T30E2.
Vez

Poloha

Obec má rozlohu 10,88 km². Najvyšší bod je položený 147 m n. m. a najnižší bod 65 m n. m.

Obyvateľstvo

Počet obyvateľov obce je 320 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Teoretická informatika

Teoretická informatika je teoretická zložka informatiky. Matematické metódy a matematické modely hrajú dôležitú úlohu tak pri formulácii a skúmaní algoritmov, ako aj pri konštrukcii počítačov. Nakoľko štruktúra počítačov smeruje k stále vyššej zložitosti, zvyšuje sa aj stupeň abstrakcie zodpovedajúceho popisu. Na riešenie otázok z tejto oblasti sú potrebné dobré znalosti z modernej štrukturálnej matematiky, ktorá poskytuje celý rad formálnych metód na popis systémov. Kým však matematika uvažuje prevažne o statických štruktúrach, v informatike je spôsob myslenia charakterizovaný dynamickým priebehom procesov. Príkladmi podoblastí teoretickej informatiky sú teória formálnych jazykov, teória automatov, teória zložitosti, sémantika.
Carlat

Poloha

Obec má rozlohu 20,88 km². Najvyšší bod je položený 906 m n. m. a najnižší bod 480 m n. m.

Obyvateľstvo

Počet obyvateľov obce je 306 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joanne Woodwardová

Život

Jej matka ako filmový fanúšik ju podporovala v rozhodnutí byť herečkou.
Po štúdiu drámy na Louisiana State University pokračovala v New Yorku u Sanforda Meisnera. Prvú úlohu na Broadwayi dostala v roku 1952 a v roku 1955 debutovala vo filme "Count Three a Pray". V roku 1958 získala Oscara v kategórii najlepšia herečka v hlavnej úlohe za postavu Evy White vo filme snímku "The Three Faces of Eve" (1957). Za túto úlohu dostala aj Zlatý glóbus a bola nominovaná na cenu BAFTA.
Vo filme "Dlhé horúce leto" (The Long, Hot Summer) (1957) sa pred kamerou stretla s Paulom Newmanom a v januári roku 1958 sa zosobášili. Aj v ďalších rokoch niekoľkokrát spoločne úspešne spolupracovali - "Rachel, Rachel" (1968), "Stanica WUSA" (1970), "The Effect of Gamma Rays on Man-in-the-Moon Marigolds"(1972), "The Drowning Pool" (1975),"The Shadow Box" TV (1980), "Harry a syn" (1984), "The Glass Menagerie" (1987), "Pán a pani Bridgovci" (1990), "Empire Falls" TV (2005).
Počas svojej dlhoročnej úspešnej divadelnej, filmovej a televíznej kariéry dostala alebo bola nominovaná na viac ako 40 rôznych cien a ocenení vrátane Oscara, Zlatého glóbusu, BAFTA a Emmy. V roku 1960 dostala ako prvá herečka hviezdu na hollywoodskom chodníku slávy.
Jej najobľúbenejší herci sú Bette Davisová, Katharine Hepburnová, Vivien Leighová, Laurence Olivier, John Garfield a Clark Gable, obľúbené filmy "Odviate vetrom" (Gone with the Wind) (1939), "Wuthering Heights" (1939), "The Philadelphia Story" (1940) a "Jezebel" (1938).
V šťastnom manželstve so slávnym hercom Paulom Newmanom, ktoré trvalo nielen pre Hollywood výnimočných 50 rokov do smrti Paula Newmana v septembri 2008, sa im narodili tri dcéry - Elinor Teresa v roku 1959, Melissa v roku 1961 a Claire v roku 1965. V poslednej dobe sa venuje najmä charitatívnej činnosti.
Tatra 605

Tatra 605 je výcvikový automobil, ktorý vznikol v roku 1957 v n. p. Tatra Kopřivnice v ČSR. Automobil slúžil pre výcvik začínajúcich súťažných jazdcov.
Pohonnú jednotku tvoril vzduchom chladený dvojvalcový štvortaktný motor Tatra 910 o zdvihovom objeme valcov 640 ccm, umiestený pred zadnou nápravou, ktorý pri 7000 ot/min dosahoval výkon až 40 kW. Chladenie motoru zaisťoval ejektor. Prevodovka bola použitá z vozidla Aero Minor II.
Priehradový rám bol tvorený oceľovými trúbkami. Predná náprava tvorená paralelogramom bola odpružená torznými tyčami, zadná náprava bola kývnej konštrukcie, tiež odpružená torznými tyčami.
Maximálna rýchlosť vozidla bola uvádzaná 168 km/h.
Eugénio de Castro

Život

Vyštudoval filozofiu v Lisabone, krátky čas pôsobil v diplomatických službách vo Viedni, bol stredoškolským učiteľom a neskôr vysokoškolským pedagógom na Univerzite v Coimbre. V roku 1889 začal vydávať časopis Os insubmissos (Nepoddajní) a neskôr dekadentný časopis Arte (Umenie, 1895 – 1896). V roku 1889 strávil niekoľko mesiacov v Paríži. Po návrate začal prepagovať symbolizmus. Svojím dôrazom na formálnu dokonalosť sa priblížil klasicizmu.
Michael Michai Kitbunchu

Životopis

Narodil sa v obci Samphran v rodine čínskeho pôvodu a študoval v kňazskom seminári v Siracha. Neskôr študoval v Ríme na Pápežskej univerzite Urbaniana. Počas štúdií ho na kňaza vysvätil dňa 20. decembra 1959 arménsky kardinál Gregorio Pietro Agagianian. Po návrate do Thajska pôsobil v pastorácii a neskôr ako rektor kňazského seminára v Bangkoku.
Pápež Pavol VI. ho v roku 1972 vymenoval za metropolitného arcibiskupa Bangkoku. Vysvätil ho 7. júna 1973 jeho predchodca Joseph Khiamsun Nittayo. Pápež Ján Pavol II. ho 2. februára 1983 menoval ako prvého Thajčana do hodnosti kardinála s titulárnym kostolom San Lorenzo in Panisperna. V roku 2005 sa zúčastnil konkláve, ktoré zvolilo pápeža Benedikta XVI..
 
Po dosiahnutí kánonického veku 75 rokov a rezignácii z úradu arcibiskupa Bangkoku ho pápež požiadal o zotrvanie vo funkcii do vymenovania nástupcu. Dňa 14. mája 2009 ho v úrade nahradil Kriengsak Kovitvanit.
La Crèche

Poloha

Obec má rozlohu 34,5 km². Najvyšší bod je položený 127 m n. m. a najnižší bod 35 m n. m.

Obyvateľstvo

Počet obyvateľov obce je 5 448 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aliancia liberálov a demokratov za Európu

Aliancia liberálov a demokratov za Európu (ALDE) je najstaršou frakciou v Európskom parlamente. Jej zameranie je liberalistické, centristické a pro-európske.
Jej začiatky možno sledovať od roku 1976.
Od januára 2017 tvorí koalíciu s Európskou ľudovou stranou. Na Slovensku nemá parlamentné zastúpenie, predtým bola jej členom SaS, ktorá momentálne patrí do skupiny Európskych konzervatívcov a reformistov. Predsedom ALDE je od 1. júla 2009 Belgičan Guy Verhofstadt. V januári 2017 patril ku kandidátom na predsedu Európskeho parlamentu. Vyjadrením podpory pre nového predsedu Taliana Tajaniho bola fakticky vytvorená nová koalícia, stará EPP-PES padla, keď sa socialisti rozhodli postaviť vlastného kandidáta Pitellu.
Chlórbenzén

Využitie

Chlórbenzén sa využíva najmä pri výrobe herbicídov, farbív a gumy. Kvôli svojej vysokej teplote varu sa využíva ako rozpúšťadlo pri mnohých laboratórnych aj priemyselných procesoch.
Priemyselne sa taktiež vo veľkých množstvách nitruje na 2-chlórnitrobenzén a 4-chlórnitrobenzén, ktoré sa oddeľujú. Z nitrochlórbenzénu sa dá ďalej pripraviť nitrofenol pomocou hydroxidu sodného, nitroanizol pomocou metoxidu sodného a nitroanilín pomocou amoniaku.
V minulosti sa častokrát používal aj pri výrobe rôznych pesticídov, najmä DDT. To sa pripravuje reakciou chlórbenzénu s trichlóracetaldehydom.
Okrem toho bol v minulosti využívaný ako hlavný zdroj fenolu, ktorý sa z neho pripravoval reakciou s taveninou hydroxidu sodného. Reakcia prebiehala pri 350 °C a ako vedľajší produkt vznikal chlorid sodný:
C₆H₅Cl + NaOH → C₆H₅OH + NaCl

Príprava

Príprava chlórbenzénu bola prvý krát popísaná v roku 1851. Pripravuje sa chloráciou benzénu, aby sa však predišlo naviazaniu viacerých atómov chlóru, treba použiť vhodný katalyzátor, v tomto prípade ide o Lewisovu kyselinu, ako napríklad chlorid železitý alebo chlorid sírnatý. Ako vedľajší produkt pri tejto reakcii vzniká chlorovodík.
Michelin

Michelin (celý názov: "Manufacture Française des Pneumatiques Michelin", „Francúzska továreň na pneumatiky Michelin“) je francúzska spoločnosť zaoberajúca sa výrobou pneumatík sídliaca v Clermont-Ferrand vo francúzskom regióne Auvergne.
Známa je aj svojou sériou charakteristických zelených pozdĺžnych a podrobných cestovných sprievodcov a cestovných máp, svojím historickým emblémom Bibendum (po anglicky "Michelin Man") a hodnoteniami, ktoré udeľuje drahým reštauráciam ("Michelin stars").
2-oxoglutarát

Deaminácia aminokyselín

Prvým krokom odbúravania aminokyselín je ich deaminácia – zbavenie sa aminoskupiny. Aminoskupina väčšiny aminokyselín sa prenáša na 2-oxoglutarát za vzniku  L-glutamátu a 2-oxokyselín. Tento dej sa nazýva transaminácia. L-glutamát potom podstupuje oxidačnú deamináciu, pri ktorej vzniká amoniak a späť 2-oxoglutarát. Amoniak je potom fixovaný do močoviny v močovinovom cykle.

Degradácia aminokyselín

Po deaminácii sú vzniknuté 2-oxokyseliny ďalej degradované na niektoré základné metabolity, ktoré môžu byť využité k zisku energie. Arginín, prolín, glutamín, glutamát a histidín dávajú vzniknúť 2-oxoglutarátu, ktorý môže byť ďalej využitý k zisku energie v Krebsovom cykle, popr. po premene na oxalacetát môže slúžiť ako prekurzor pre syntézu glukózy v procese glukoneogenézy.

Krebsov cyklus

2-oxoglutarát vzniká v Krebsovom cykle z dehydrogenácií a dekarboxylácií izocitrátu pomocou izocitrátdehydrogenázy. 2-oxoglutarát potom podstupuje oxidačnú dekarboxyláciu za vzniku sukcinyl-CoA (pomocou oxoglutarátdehydrogenázy).
Mimo to funguje všeobecne v metabolizme ako všeobecný akceptor aminoskupín z rôznych aminokyselín, pričom sa mení na glutamát, ktorý je zase východiskovým bodom pre syntézu iných aminokyselín.
Karol Wagner

Životopis

V roku 1747 vstúpil v Trenčíne do jezuitskej rehole. Študoval na gymnáziu v Sabinove a v Prešove, filozofiu na univerzite v Košiciach, 1757 teológiu na univerzite v Trnave, doktor teológie.
Učiteľ na kapitulnej škole, slovenský kazateľ v Pezinku, 1764 v Banskej Bystrici, kde absolvoval tretiu probáciu. Misionár na viacerých miestach. Riaditeľ krajinského archívu v Bratislave, kustód univerzitnej knižnice. Patril k zakladateľom uhorskej diplomatiky, genealógie a heraldiky. Historik zameraný na výskum starších dejín Uhorska a na genealógiu.

Písal príležitostné oslavné reči náboženského charakteru. Vydal historické pramene k svetským a cirkevným dejinám Spiša a Šariša, prácu o genealógii uhorských šľachticých rodov. Prekladal z francúzštiny. Zberateľ kníh histrického obsahu so vzťahom k Uhorsku. Katalóg jeho knižnice je uložený v Széchéniho knižnici v Budapešti.
Quintin

Poloha

Obec má rozlohu 3,12 km². Najvyšší bod je položený 220 m n. m. a najnižší bod 154 m n. m.

Obyvateľstvo

Počet obyvateľov obce je 2 833 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wojciech Szczęsny

Začiatky

Predtým, než Wojciech začal hrávať futbal venoval sa spoločenskému tancu a neskôr exceloval v hode oštepom. Jeho otec Maciej bol taktiež  poľským národným brankárom.

Legia Varšava

Szczęsny začal trénovať v Agrykole Varšava už ako mladý chlapec. Tréner Legie, Krzysztof Dowhań, bol tak ohromený talentom mladého brankára, že mu umožnil zúčastniť sa sústredenia s Legiou a následne sa stal vo veku 15 rokov hráčom prvého tímu.

Arsenal

V roku 2006 sa pripojil k akadémii Arsenalu. V sezóne 2008-2009 sa prebojoval do rezervného tímu, avšak v novembri 2008, sa ťažko zranil a chýbal päť mesiacov. Szczęsny sa objavil na lavičke prvého tímu počas zápasu FA Premier League proti Stoke City FC v  2009. Svojho debutu v drese Arsenalu sa dočkal na začiatku sezóny 2009-2010 s číslom 53.

Brentford

20. novembra 2009 Szczęsny vstúpil do tímu Brentford na mesačné hosťovanie. Szczęsny odohral svoj ​​piaty zápas za Brentford dňa 12. decembra 2009, proti Leedsu United v ktorom dostal ocenenie "Muž zápasu". 22. decembra, sa Arsenal FC dohodol na predĺžení hosťovania do 17. januára 2010, no nakoniec bolo hosťovanie predĺžené až do 31. mája 2010.

Reprezentácia

Wojciech Szczęsny zažiaril v priateľskom zápase proti Nemecku 6. septembra 2011. Konečný výsledok bol 2:2, ale Szczęsny mal minimálne 8 kľúčových zákrokov, ktorými zabránil ďalším gólom vo svojej sieti. Jeho výkon ocenil aj Oliver Kahn.Wojciech Szczęsny stále chytá za poľskú reprezántaciu.
Židovská obec

Židovská obec (hebr. קהילה‎ kehila) je v dnešnej dobe podľa právneho poriadku Slovenskej republiky evidovaná právnická osoba založená náboženskou organizáciou. Židovská obec je najmenšou správnou jednotkou židovskej komunity v krajine, združuje občanov židovského vyznania alebo židovského pôvodu (pozri Kto je Žid) v danom meste a priľahlých oblastiach a zaisťuje riadny chod života svojich členov v záležitostiach náboženských, kultúrnych a sociálnych. Zastrešujúcou náboženskou organizáciou („cirkvou“) je Ústredný zväz židovských náboženských obcí v Slovenskej republike (UZŽNO).

Vznik

Pojem „obec“ sa začal používať od 13. storočia (pozri Štvrtý lateránsky koncil), kedy boli Židia nedobrovoľne nútení žiť oddelene od kresťanského obyvateľstva v tzv. getách a tieto územne celky potom skutočne tvorili uzavretú obec – kehilu. Tá bola takmer nezávislá v otázkach vnútornej správy (napr. zasadal rabínsky súd, ktorý mal súdnu právomoc, nezávislá v oblasti niektorých remesiel, napr. súvisiacich so stravovaním). Vo väčšine krajín boli Židia vlastnení ako majetok a kontrolovaní priamo panovníkom, nepodliehali preto aspoň teoreticky miestnym súdom. V určitých dobách a oblastiach bola Židom udelená aj rozsiahla autonómia, ako právna, tak majetková napr. v stredovekom Španielsku alebo v Poľsku a tzv. Páse osídlenia. Inštitút obce pretrval v modifikovanej podobe aj po zrušení get na území českých krajín v roku 1781 až dodnes.

Novodobý význam

Po zrušení giet v druhej polovici 18. storočia bolo Židom dovolené sa slobodne sťahovať do kresťanských častí miest, vykonávať iné zamestnanie, vlastniť pôdu atp., zároveň ale židovským obciam bola odobratá súdna právomoc a zanikla rada inštitúcií s obcami skôr spojených (napr. Bejt din) alebo bolo ich pole pôsobnosti veľmi obmedzené, väčšinou len na otázky náboženské a týkajúce sa rituálneho práva, nie na otázky civilné a trestné, v ktorých židovské obce podliehali rovnako ako ostatné cirkevné organizácie občianskemu zákonu. Z tohto dôvodu bola ustanovená náhrada, tzv. židovská náboženská obec (ŽNO), ktorá ďalej pôsobila v danom mieste a starala sa najmä o náboženský život obyvateľov tej ktorej obce (teraz už v zmysle rezidenčnom).

Židovské obce vo svete

V západnom, predovšetkým anglosaskom prostredí je štruktúra obcí odlišná. Základnou a najmenšou jednotkou nie je mesto, ale kongregácia, združená okolo jednej synagógy. Kongregácií môže byť v jednom meste celá rada a môžu patriť k rôznym formám judaizmu, od ortodoxnej, cez konzervatívnu, až po liberálnu. Kongregácie sa väčšinou podľa svojej príslušnosti k smeru združujú do ďalších zastrešujúcich organizácií, v USA je to napr. United Synagogues of America alebo Rabbinical Assembly of America. Najvyššou organizáciou amerických obcí všetkých denominácií je American Jewish Congress – Americký židovský kongres, európskych European Jewish Congress – Európsky židovský kongres. Najvyššou svetovou organizáciou zastrešujúcou všetky židovské obce, komunity a kongregácie vo svete je World Jewish Congress – Svetový židovský kongres.